kurumikz/Cleaned-Kazakh-Wikipedia huggingface dataset:
Антонин Паненка

Антонин Паненка (; 2 желтоқсан 1948 жыл, Прага) — чехословакиялық футболшы, жартылай қорғаушы. Чехословакия Ұлттық футбол құрамасында (1973—1982) 59 матч өткізіп, 17 гол соққан. Карьерасы жайлы Ол шабуылдаушы жартылай қорғаушы позициясында ойнаған. Айып доптарын мүлтіксіз орындауымен ерекшеленіп тұратын дара футболшы. Карьерасының көп бөлігін "Богемианс 1905" клубында өткізген. Тек 1981 жылы ғана Аустриялық "Рапид" клубына ауысты. "Богемианстан" гөрі аустриялық клубтар сапында көбірек жүлделерге қол жеткізген. Клубтық деңгейдегі ең жоғарғы табысына 1985 жылы 37 жасында қол жеткізді: "Рапид" сапында Кубок Иелерінің Кубогын ұтып алды. Ұлттық құрама сапында 1976 жылы Еуропа чемпионы атанды. 1976 жылғы Еуропа чемпионатының финалындағы пенальтилер сериясында ГФР құрамасының қақпасына шешуші соққыны Паненка тебеді. Қақпашы Зепп Майер солға қарай атылады да, Паненқаның аяқтың алқымымен ақырын көтере салған добы баяу ғана қалқып, қақпаның ортасынан торға күмп береді. Кейін дәл осылай соғалған пенальтилер "Паненка стиліндегі пенальти" деп аталып кетті. Жетістіктері *Еуропа чемпионы 1976 *Еуропаның күміс жүлдегері 1980 *Әлем чемпионатына қатысты 1982 *Аустрия чемпионы: 1982, 1983 *Аустрия кубогы: 1983, 1984, 1985 *Кубок Иелерінің кубогы: 1985 *Чехословакияның үздік футболшысы: 1980 Басқа да деректер *Паненка 40-тан асқанша ойнаған санаулы футболшының бірі Сілтемелер * [https://www.sports.ru/tags/5122680 Спортс.ру сайтындағы профилі]
Паненка стиліндегі пенальти

Паненка стиліндегі пенальти — Чехословакия Ұлттық футбол құрамасының футболшысы Антонин Паненканың атымен аталып кеткен футболдағы тіркес, айып доптарын орындау әдісі. Доп баяу ғана қалқып, доғаша иіліп барып қақпаға енеді, мұндай әдіске қара күштің қажеті жоқ, аяқтың алқымымен немесе "ішімен" доптың астыңғы жағынан ақырын ғана көтеріп жіберу керек. Бұлай бағыттау үшін ең әуелі мықты тәуекелге сүйену қажет, әйтпесе қақпашы орнынан қозғалмай тұрып қалса, мұндай допты оңай ғана қақшып алады. Тарихы 1976 жылғы Еуропа чемпионатының финалында Чехословакия және ГФР құрамалары кездесіп, негізгі және қосымша уақыт тең аяқталады да, жеңімпазды анықтау үшін пенальтилер сериясы басталады. Есеп 4:3 боп чехословактардың пайдасында тұрған кезде екі жақтан да бір-бір мүмкіндік қалады. Осы сәтте допты тебуге Антонин Паненка барады. Ол жоғарыда баяндалған әдіспен гол соғып, Чехословакия Еуропа чемпионы атанады. Содан бастап осы әдіспен соғылған пенальтилер "Паненка стиліндегі пенальти" деген атауға ие болады. Пікірлер Бұл жайлы әйгілі Паненканың өзі былай дейді: "11-метрлік айып добын тепкенде қақпашылар көбіне немесе үнемі оңға немесе солға атылады. Сол себепті де олар қақпа ортасына бағытталған қандай баяу соққыны да қайтара алмайды". Әйгілі футбол королі Пеле де бұл жайлы пікір білдіріпті: "Паненка нағыз данышпан немесе нағыз ақымақтың тап өзі!" Паненканың соққысы ГФР қақпашысы Зепп Майерге мүлдем кері әсер еткен. Майер бұл жайлы ешқашан жақ ашпаған, көпшіліктің ол жайлы сұрағына да мүлдем жауап берген емес. Әлем және Еуропа чемпионаттарында Паненка стилімен соғылған пенальтилер Қызықты фактілер 2017 жылы 11 маусымда ӘЧ-2018 іріктеуіндегі Белградта, баяғы Паненка тарихи пенальтиді соққан Райко Митич стадионында Сербия - Уэльс кездесуі өтеді. Осы ойында уэльстік шабуылшы Аарон Рэмзи пенальтиден дәл солай гол соғады. Матчтан соң Рэмзи өзінің сұхбатында Паненка стиліндегі пенальтидің тарихы дәл осы стадионнан басталғанын мүлдем естімегенін айтады. Сілтемелер * [https://www.youtube.com/watch?vetiLs4M8NCg&featurerelated Паненканың соқысы (видео)]
Футболдан 1972 жылғы Еуропа біріншілігі (финал)

1972 жылғы футболдан Еуропа чемпионатының финалдық матчы. 1972 жылы 18 маусымда Брюссельдегі "Эйзель" стадионында өтті. ГФР футболшылары 2:1 есебімен Кеңес Одағы футболшыларын ұтып, бірінші рет Еуропада топ жарды. Матч жайлы фактілер *Герд Мюллер финалдық ойындарда екі доп соққан тұңғыш футболшы. Бұл көрсеткішті 24 жылдан соң (1996) ғана тағы бір неміс футболшысы Оливер Бирхофф қайталай алды. *Бұл ойында немістер айқын басымдық танытты. Шетелдік басылымдар бұл матчты "Мерседес" пен "Запорожецтің" жарысына теңеді. Матч Протокол Сілтемелер * [http://ru.uefa.com/uefaeuro/season=1972/index.html ЕУРО-72 турнир3 УЕФА сайтында]
Герд Мюллер

Герхард «Герд» Мюллер (; 3 қараша 1945 жыл – 15 тамыз 2021 жыл, Нёрдлинген, ГФР) — неміс футболшысы, шабуылшы. Карьерасы Германия Ұлттық футбол құрамасында ойнаған. 1972 жылы Еуропа, 1974 жылы әлем чемпиондығына қол жеткізген. 1972 жылғы Еуропа чемпионатының финалында КСРО қақпасына екі доп соғып, финалдық матчтарда дубль жасаған тұңғыш футболшыға айналды. 1974 жылғы әлем чемпионатының финалындағы Нидерланд құрамасымен ойында есеп 1:1 боп тұрған сәтте екінші, шешуші голды соғып, құрамасының жеңіске жетуіне зор үлес қосқан. "Бавария" сапында ойнап жүріп УЕФА Чемпиондар Кубогының үш дүркін жеңімпазы болған. Әлем чемпионаттарында 14 гол соғып, 2006 жылға дейін бірінші орында тұрған. 1970 жылғы әлем чемпионатында 10 гол соғып, сұрмерген атанды. Жетістіктері Командалық *Әлем чемпионы: 1974 *Еуропа чемпионы: 1972 *ГФР чемпионы (4): 1969, 1972, 1973, 1974 *Чемпиондар кубогы (3): 1974, 1975, 1976 *Кубок Иелерінің кубогы: 1967 *ГФР Кубогы (4): 1966, 1967, 1969, 1971 *Құрлықаралық кубок: 1976 Жекелей *Әлем чемпионатының мергені: 1970 *Еуропа чемпионатының мергені: 1972 *ГФР чемпионатының мергені (7): 1967, 1969, 1970, 1972, 1973, 1974, 1978 *"Алтын доп": 1970 *ГФР-дің үздік футболшысы (2): 1967, 1969 *ФИФА 100 тізіміне енген Басқа да фактілер "Адидас" фирмасы Герд Мюллер атындағы киімдер коллекциясын шығарады. Сілтемелер *[http://fifaworldcup.yahoo.com/06/en/p/cp/ger/mueller.html Portrait of Gerd Müller on the FIFA World Cup site] ӘЧ мергендері
Футболдан 1968 жылғы Еуропа біріншілігі (финал)

1968 жылғы Еуропа чемпионатының шешуші матчы. 1968 жылы 8 маусымда Римдегі "Олимпико" стадионында Италия мен Югославия құрамалары кездесіп, 0:0 есебімен аяқталды. 10 маусым күнгі қайталау ойында Италия құрамасы 2:0 есебімен ұтып, бірінші рет Еуропа чемпионы атанды. Матч Бірінші матч Қайталау матч Тағы қараңыз *Италия Ұлттық футбол құрамасы *Югославия Ұлттық футбол құрамасы *Футболдан Еуропа чемпионаты 1968 Сыртқы сілтемелер * [http://www.uefa.com/uefaeuro/season=1968/index.html ЕУРО-1968 UEFA.com сайтында]
Футболдан 1964 жылғы Еуропа біріншілігі (финал)

1964 жылғы Еуропа чемпионатының шешуші матчы. 1964 жылы 21 маусымда Мадридтегі "Сантьяго Бернабеу" стадионында өтті. Испания құрамасы КСРО футболшыларын 2:1 есебімен ұтып, тұңғыш рет Еуропа чемпионы атанды. Матч Протокол Тағы қараңыз *Футболдан Еуропа чемпионаты 1964 Сыртқы сілтемелер *[http://www.uefaeuro.ucoz.ru/index/0-8 "Біз Испанияда екінші болдық] *[http://goal.net.ua/encyclopedia/1346.html Еуропа чемпионаттарының тарихы]
Обозное

Обозное — Павлодар облысы Железин ауданы, Еңбекші ауылдық округі құрамында болған ауыл, 2018 жылы таратылған. Географиялық орны Аудан орталығы - Железинка ауылынан солтүстік-шығысқа қарай 33 км-дей жерде. Халқы 1999 жылы тұрғындар саны 81 адам (44 ер адам және 37 әйел адам) болса, 2009 жылы 51 адамды (29 ер адам және 22 әйел адам) құрады. Дереккөздер
Футболдан 1960 жылғы Еуропа біріншілігі (финал)

1960 жылғы тұңғыш Еуропа чемпионатының финалдық матчы. 1960 жылы 10 шілдеде Париждегі "Парк де Пренс" стадионында өтті. КСРО футболшылары Югославияны 2:1 есебімен ұтып, Еуропа чемпионы атанды. Матч Протокол Тағы қараңыз * Футболдан 1960 жылғы Еуропа біріншілігі Cілтемелер * [http://www.sport-express.ru/newspaper/2011-09-03/5_3/ Аксель Вартанянның жылнамасы]
Жамбыл (Железин ауданы)

Жамбыл — Павлодар облысы Железин ауданы, Майлы ауылдық округі құрамында болған ауыл, 2018 жылы таратылған. Географиялық орны Аудан орталығы - Железинка ауылынан солтүстік-шығысқа қарай 127 км-дей жерде. Халқы 1999 жылы тұрғындар саны 349 адам (187 ер адам және 122 әйел адам) болса, 2009 жылы 83 адамды (44 ер адам және 39 әйел адам) құрады. Дереккөздер
Майлы

Майлы (2023 жылға дейін – Озёрное) — Павлодар облысы Железин ауданындағы ауыл, Майлы ауылдық округі орталығы. Географиялық орны Аудан орталығы – Железинка ауылынан солтүстік-шығысқа қарай 114 км-дей жерде. Халқы Дереккөздер
Майлы ауылдық округі

Майлы ауылдық округі — Павлодар облысы Железин ауданындағы әкімшілік бірлік. 2023 жылға дейін Озёрный ауылдық округі деп аталды. Әкімшілік құрамы Құрамына Майлы ауылы кіреді. Орталығы – Майлы ауылы. Округ құрамында болған Жамбыл, Жаңабет ауылдары 2018 жылы таратылған. Дереккөздер
Жаңабет (Железин ауданы)

Жаңабет — Павлодар облысы Железин ауданы, Майлы ауылдық округі құрамында болған ауыл, 2018 жылы таратылған. Географиялық орны Аудан орталығы - Железинка ауылынан солтүстік-шығысқа қарай 109 км-дей жерде. Халқы 1999 жылы тұрғындар саны 279 адам (147 ер адам және 132 әйел адам) болса, 2009 жылы 147 адамды (73 ер адам және 74 әйел адам) құрады. Дереккөздер
Октябрьское (Железин ауданы)

Октябрьское — Павлодар облысы Железин ауданы, Лесной ауылдық округі құрамында болған ауыл, 2018 жылы таратылған. Географиялық орны Аудан орталығы - Железинка ауылынан солтүстік-шығысқа қарай 45 км-дей жерде. Халқы 1999 жылы тұрғындар саны 184 адам (93 ер адам және 91 әйел адам) болса, 2009 жылы 144 адамды (72 ер адам және 72 әйел адам) құрады. Дереккөздер
Бенин Ұлттық футбол құрамасы

Бенин Ұлттық футбол құрамасы — Халықаралық футбол жарыстарында Бенин мемлекетінің намысын қорғайтын ұлттық футбол құрамасы. 1975 жылға дейін Дагомея деген атаумен жарыстарға қатысып жүрді. 90-жылдарға дейін Африканың аутсайдер құрамаларының бірі болып келді де, жаңа ғасырда ортанқол ұжымдардың қатарына қосылды. Соңғы 14 жылда үш рет Африка кубогының финалдық турниріне қатысты. ФИФА және КАФ мүшесі Әзірше Әлем чемпионаттарына қатысқан емес. Әлем чемпионаттарында *1930 — 1970 — қатысқан жоқ *1974 — іріктеуден өте алмады *1978 — 1982 — іріктеуден өте алмады *1986 — іріктеуден өте алмады *1990 — қатысқан жоқ *1994 — іріктеуден өте алмады *1998 — қатысқан жоқ *2002 — 2018 — іріктеуден өте алмады Африка Ұлттар кубогынде *1957 — 1970 — қатыспады *1972 — іріктеуден өте алмады *1974 — жарыстан шығарылды *1976 — жарыстан шығарылды *1978 — қатыспады *1980 — іріктеуден өте алмады *1982 — қатыспады *1984 — іріктеуден өте алмады *1986 — іріктеуден өте алмады *1988 — іріктеуден өте алмады *1990 — қатыспады *1992 — іріктеуден өте алмады *1994 — іріктеуден өте алмады *1996 — жарыстан шығарылды *1998 — іріктеуден өте алмады *2000 — іріктеуден өте алмады *2002 — іріктеуден өте алмады *2004 — топтық турнир *2006 — іріктеуден өте алмады *2008 — топтық турнир *2010 — топтық турнир *2012 — 2017 — іріктеуден өте алмады Атақты футболшылары *Ромуальд Боко *Мусса Латунджи *Ален Гаспоз *Разак Омотойосси *Стефан Сессеньон *Рюди Жестед Cілтемелер *[http://www.febefoot.net/ Бенин Футбол федерациясының ресми сайты] *[http://www.fifa.com/associations/association=ben/index.html Құрама жайлы ФИФА сайтында] *[http://www.rsssf.com/ Құраманың статистикалары]
Ботсвана Ұлттық футбол құрамасы

Ботсвана Ұлттық футбол құрамасы - Халықаралық футбол жарыстарында Ботсвананың намысын қорғайтын Ұлттық құрама. ФИФА және КАФ мүшесі. Тарихы Бүгінге дейін үш рет қана әлем чемпионаттарының іріктеулеріне қатысқан. Бұл циклдерде барлығы 18 ойын өткізген (4 жеңіс, 12 тең ойын, екі жеңіліс). Ал Африка Ұлттары кубогыне бір рет, 2012 жылы қатысты. Бірақ топтық турнирден аса алмады. 2006, 2007 жылдары аймақтық КОСОФА кубогынде финалға шықты. Африка кубогынде *1957—1992 — қатыспады *1994 — 2010 — ірітеуден өте алмады *2012 — топтық турнир *2013 — іріктеуден өте алмады *2015 — іріктеуден өте алмады *2017 — іріктеуден өте алмады Әлем чемпионаттарында *1930 — 1990 — қатыспады *1994 — іріктеуден өте алмады *1998 — қатыспады *2002 — 2018 — іріктеуден өте алмады Африка кубогы-2012 (Габон мен Экватор Гвинеясы) Д тобы Сілтемелер [http://www.bfa.co.bw/ Бенин Футбол қауымдастығының ресми сайты]
Конфедерациялар кубогы 2009

Конфедерациялар кубогы 2009 — 2009 жылы 14-28 маусымда Оңтүстік Африка Республикасында өткен Конфедерациялар кубогының алтыншы турнирі. Финалдық матч 29 маусымда Йоханнесбургте өтті. Бразилия футболшылары 3:2 есебімен АҚШ құрамасын ұтып, үшінші рет турнирде топ жарды. Стадиондар мен қалалар Қатысушылар Топтық турнир А тобы ---- ---- ---- ---- ---- ---- В тобы ---- ---- ---- ---- ---- ---- Плей-офф Жартылай финал ---- 3-орын Финал
Буркина-Фасо Ұлттық футбол құрамасы

Буркина-Фасо Ұлттық футбол құрамасы - Халықаралық футбол жарыстарында Буркина-Фасоның намысын қорғайтын құрама. КАФ және ФИФА мүшесі. Африка кубогынде 2013 жылы Оңтүстік Африкада өткен Африка Ұлттарының кубогынде финалға дейін жетті. Финалда Нигерия құрамасынан 0:1 есебімен ұтылып, күміс жүлдені місе тұтты. Бұл табыс әзірше құраманың ең жоғары жетістігі саналады. Арада төрт жыл өткен соң Габонда ұйымдастырылған турнирде жартылай финалға дейін жетіп, Египеттен пенальтлер арқылы ғана сүрінді. Үшінші орын үшін ойында Гана құрамасын ұтып, қола жүлдені олжалады. Жетістіктері *Африканың күміс жүлдегері - 2013 *Африканың қола жүлдегері - 2017 Атақты футболшылары *Абдулайе Сиссе *Амаду Кулибали *Мумуни Дагано *Аристид Бансе *Иссуф Коне *Шарль Каборе *Ибрахим Гнану *Джонатан Питройпа *Бенджамин Балима *Бертран Траоре Сілтемелер [http://www.fifa.com/associations/association=bfa/index.html ФИФА сайтында Буркина-Фасо құрамасы жайлы]
Нофелеттің қайда екенін білесіз бе?

«Нофелеттің қайда екенін білесіз бе?» (орысша. "Где находится нофелет?") — "Мосфильм" киностудиясы түсірген лирикалық комедия. Көркем фильм. Тұсаукесері 1988 жылы қаңтарда болды. Мазмұны Талантты инженер Павел Фёдорович Голиков жасы қырықтан асса да әйел адамдармен әңгімелесуге тәжірибесіз, ұяң, сол себепті де үйленбеген. Оның жұмыс істейтін жерінде тек әйелдер болса да, өзінің осы ұяңдығын еш жеңе алмай-ақ қояды. Ата-анасымен бірге тұрады, ал ата-анасының бар тілегі - Павелді үйлендіріп, одан немере сүю. Оны үйлендіру үшін өздері, сосын Павелдің досы әрі немере туысы Гена қатты кіріседі. Генаның болмысы Павелге керісінше, кез-келген қызбен тез арада тіл табысып кететін епті жігіт, үйленген. Павел мен Гена ұзақ уақыт қалыңдық іздейді. Үнемі қадамды бірінші жасайтын Гена қыздармен танысарда міндетті түрде "Нофелеттің қайда екенін білесіз бе?" деп сұрайды. Мына сұрақ тосын әрі қызықты көрініп, әңгіме өз-өзінен өрби жөнеледі. Шындығында "нофелет" деген сөз "телефон" деген сөзді теріс оқығанда пайда болатын жұмбақ, мағынасыз термин. Гена көрсеткен қыздардың бірі де Павелге ұнамайды. Павел күнде жұмыстан қайтарда автобуста бір қызды сыртынан бақылап жүреді, кейде қызбен жанарлары түйісіп қалғанда екеуінің де бойында әлдебір нәрсенің ұшқыны бары байқалып қалады. Үнемі сол бейтаныс қызды ойлайтын Павел онымен отбасын құруды өзінің арманы санайды. Ақыр соңында Генаның көрсеткен қыздарын қаламаған Павел бейтаныс ғашығымен өзі тілдеспекке бел буады. Қыз автобустан түскенде бұл да соңынан жүгіріп барып, "Сәлеметсіз бе? Нофелеттің қайда екенін білесіз бе?" деген сөзді ұялып әзер айтады. Қыз бұған жәй ғана күлімсіреп қарап, "Менімен әңгімелесуге шешім қабылдағаныңыз қандай жақсы болды. Ол менің қолымнан келмес еді" деп өзінің кет әрі еместігін осы сөзбен-ақ сездіреді. Рөлдерде *Владимир Меньшов — Павел Фёдорович Голиков *Александр Панкратов-Чёрный — Геннадий, Гена *Валентина Теличкина — бейтаныс қыз *Людмила Шагалова — Елена Аркадьевна Голикова, Павелдің анасы *Николай Парфёнов — Фёдор Михайлович Голиков, Павелдің әкесі *Марина Дюжева — Марина, Павелдің қызметтесі *Александр Пятков Түсіруші топ *Сценарий авторы: Анатолий Эйрамджан *Режиссёр: Геральд Бежанов *Композитор: Александр Зацепин *Оператор: Всеволод Симаков *Суретші: Евгений Маркович Сілтемелер *[https://www.youtube.com/watch?v=4Q5qy2_SC3E Фильмнің құпиясы] *[https://www.youtube.com/watch?v=MS9Mq2ZfW1s Ютубтан тамашалау]
Бурунди Ұлттық футбол құрамасы

Бурунди Ұлттық футбол құрамасы — Халықаралық футбол жарыстарында Бурундидің атынан сынға түсетін құрама. КАФ және ФИФА мүшесі. Басқарушы орган - Бурунди Футбол Федерациясы. Ешқашан әлем және Африка чемпионатына қатыспаған. Құраманың лақап аты - "қарлығаштар. Әлем чемпионаттары *1930 — 1990 — қатысқан жоқ *1994 — іріктеуден өте алмады *1998 — қатысқан жоқ *2002 — қатысқан жоқ *2006 — 2018 — ірітеуден өте алмады Африка кубогінде *1957 — 1974 — қатысқан жоқ *1976 — іріктеуден өте алмады *1978 — қатысқан жоқ *1980 — қатысқан жоқ *1982 — 1992 — қатысқан жоқ *1994 — іріктеуден өте алмады *1996 — қатысқан жоқ *1998 — қатысқан жоқ *2000 — 2017 — іріктеуден өте алмады Құрама жайлы фактілер *Алғашқы кездесуін 1971 жылы 5 желтоқсанда Танзанияға қарсы өткізіп, 1:4 есебімен ұтылып қалды. *Құрама бапкері - Оливье Нгуингеко *Өз алаңындағы матчтарын елдің астанасы Бужумбура қаласындағы Принц Луис стадионында өткізеді. Сыйымдылығы 22 000 адам. Cілтемелер * [http://www.fifa.com/associations/association=bdi/index.html Құрама жайлы ФИФА сайтында]
Габон Ұлттық футбол құрамасы

Халықаралық футбол жарыстарында Габонның намысын қорғайтын ұлттық құрама. ФИФА және КАФ мүшесі. Басқарушы орган - Габон Футбол Федерациясы. Африка Ұлттар кубогыне 7 рет жолдама алған. Ең жоғарғы табысы ширек финал (1996, 2012). Әзірше әлем чемпионатына қатыспаған. Үш рет Орталық Африка кубогінің жеңімпазы атанған (1985, 1988, 1999) Әлем чемпионаттарында *1930 — 1962 — қатысқан жоқ *1966 — жарыстан шеттетілді *1970 — қатысқан жоқ *1974 — жарыстан шеттетілді *1978 — 1986 — қатысқан жоқ *1990 — 2018 — іріктеуден өте алмады Африка Ұлттар Кубогінде *1957 — 1970 — қатысқан жоқ *1972 — іріктеуден өте алмады *1974 — жарыстан шеттетілді *1976 — қатысқан жоқ *1978 — іріктеуден өте алмады *1980 — қатысқан жоқ *1982 — жарыстан шеттетілді *1984 — 1992 іріктеуден өте алмады *1994 — топтық турнир *1996 — 1/4 финал *1998 — іріктеуден өте алмады *2000 — топтық турнир *2002 — 2008 іріктеуден өте алмады *2010 — топтық турнир *2012 — 1/4 финал *2013 — іріктеуден өте алмады *2015 — топтық турнир *2017 — топтық турнир Рекордшылары 15 қараша, 2017 жылға дейінгі Сілтемелер [https://www.fifa.com/associations/association=gab/index.html Габон құрамасы ФИФА сайтында]
Гамбия Ұлттық футбол құрамасы

Гамбия Ұлттық футбол құрамасы — халықаралық футбол жарыстарында Гамбияның намысын қорғайтын Ұлттық құрама. Басқарушы орган — Гамбия Футбол Қауымдастығы. ФИФА және КАФ мүшесі. Тарихы 1965 жылға дейін Британ Гамбиясы деген атаумен матчтар өткізіп жүрді. "Шаяндар" деген лақап атының бар болғанына қарамастан, Гамбия құрамасы Африкадағы аутсайдер ұжымның бірі болды. Әзірше әлем чемпионаты мен Африка Ұлттар кубогына қатысқан емес. 2001 жылы Батыс Африка құрамалары қатысатын Амилькар Кабрал кубогында финалға дейін жетті. Бүгінге дейінгі қомақтылау табысы осы ғана. 2010 жылғы әлем чемпионаты мен Африка Ұлтары кубогына қатысуға аз ғана сәттілік жетпей қалды. Алжир құрамасын артқа тастауға не-бары бір ғана ұпай аздық қылды. Әлем чемпионаттарында *1930 — 1978 — қатыспады *1982 — іріктеуден өте алмады *1986 — іріктеуден өте алмады *1990 — қатыспады *1994 — жарыстан шеттетілді *1998 — 2018 — іріктеуден өте алмады Африка Ұлттар Кубогі *1957 — 1974 — қатыспады *1976 — іріктеуден өте алмады *1978 — қатыспады *1980 — 1988 — іріктеуден өте алмады *1990 — жарыстан шеттетілді *1992 — іріктеуден өте алмады *1994 — қатыспады *1996 — іріктеу барысында жарыстан шеттетілді *1998 — жарыстан шеттетілді *2000 — жарыстан шеттетілді *2002 — 2017 — іріктеуден өте алмады Атақты футболшылары *Артур Гомес *Эбу Силла *Эдрисса Сонко *Па Дембо Туре *Усман Яллоу Сілтемелер * [https://www.fifa.com/associations/association=gam/index.html ФИФА сайтында]
Гвинея Ұлттық футбол құрамасы

Гвинея Ұлттық футбол құрамасы — халықаралық жарыстарда Гвинеяның атынан сынға түсетін Ұлттық құрама. ФИФА және КАФ мүшесі. Басқарушы орган - Гвинея Футбол Федерациясы. Тарихы Әзірше әлем чемпионатына қатысқан емес. Ал Африка Ұлттар кубогіне 11 рет қатысқан. Ең жоғарғы көрсеткіші екінші орын (1976 жыл). Соған қарамастан Гвинея құрамасы 20 ғасырдағы Африканың үздік он құрамасының қатарына енген. 2004, 2006, 2008 жылдары Африка Ұлттар Кубогының 1/4 финалына шыққан. Ал, Батыс Африка құрамалары қатысатын Амилькар Кабраль атындағы турнирдің фавориттерінің бірі. Ол турнирде бес рет жеңімпаз атанған. Жетістіктері *Амилькар Кабрал кубогының жеңімпазы (1981, 1982, 1987, 1988, 2005) *Африканың күміс жүлдегері (1976) Атақты футболшылары * Бобо Бальде * Исмаэль Бангура * Каба Диавара * Камиль Заятт * Умар Калабан * Тити Камара * Фоде Мансаре * Пабло Тиам * Ибраима Траоре * Паскаль Фейндуно * Сулейман Юла * Ибрагим Яттара * Наби Яттара Сілтемелер * [http://www.fifa.com/associations/association=gui/index.html ФИФА сайтында]
Гвинея-Бисау Ұлттық футбол құрамасы

Гвинея-Бисау Ұлттық футбол құрамасы - Халықаралық футбол турнилерінде Гвинея-Бисаудың намысын қорғайтын ұлттық құрама. КАФ және ФИФА мүшесі. Басқарушы орган - Гвинея-Бисау Футбол Федерациясы. Тарихы Африкадағы ең нашар құрамалардың бірі. Ешқашан әлем чемпионатына қатысқан емес. Африка Ұлттары кубогына тек 2017 жылы ғана тұңғыш рет жолдама алды да, топтық турнирден аса алмады. Дебют матчында Габон құрамасымен ұпай бөлісті. Гвинеялықтар сапынан тарихи голды матчтың 90+1 минутында Жуари Соареш соқты. Келесі ойында турнир фавориттерінің бірі Камерунмен терезесі тең ойнап, 1:2 есебімен ұтылды. Соңғы турда Буркина-Фасо құрамасы бұларға мүмкіндік қалдырмады - 0:2. Гвинея-Бисау жалғыз ғана ұпаймен соңғы орында қалды. Құрама әлем чемпионатының іріктеулеріне 4 рет қатысқан. Батыс Африка мемлекеттері сынға түсетін Амилькар Кабрал турниріне бір рет қана (1983) қатысқан. Құрама ардагерлері 22 наурыз, 2018 жыл Жетістіктері *2017 жылғы Африка кубогының қатысушысы Cілтемелер [http://www.fifa.com/associations/association=gnb/index.html ФИФА сайтында]
Жаңатаң

* Жаңатаң – Ақтөбе облысы Байғанин ауданындағы ауыл. * Жаңатаң – Ақтөбе облысы Мәртөк ауданындағы ауыл. * Жаңатаң – Батыс Қазақстан облысы Бәйтерек ауданындағы ауыл. * Жаңатаң – Батыс Қазақстан облысы Казталов ауданындағы ауыл. * Жаңатаң – Павлодар облысы Аққулы ауданындағы ауыл.
КОНКАКАФ Алтын Кубогы

КОНКАКАФ Алтын Кубогы (англ. CONCACAF Gold Cup, исп. Copa Oro de CONCACAF) — футболдан КОНКАКАФ чемпионын анықтайтын, елдері сынға түсетін басты, негізгі №1 турнир. Тарихы 1961 жылы КОНКАКАФ ұйымы құрылғанша Кариб бассейні елдері, Орталық Америка елдері, Солтүстік Америка елдері өз алдарына бөлек федерация құрып, турнирлерін бөлек өткізіп келді. 1961 жылы осы үш ұйым бірігіп, КОНКАКАФ атты қауымдастық өмірге келді. Ал 1963 жылы бүкіл құрамалардың басын қоқан КОНКАКАФ чемпионаты өткізілді. КОКАКАФ турнирі Екі жыл сайын өткізіледі. 1991 жылға дейін КОНКАКАФ Ұлттар Кубогы деп аталды. Алғашқы турнир 1963 жылы Сальвадорде өткізілді. 1973-89 жылдары турнир Әлем чемпионатының іріктеу турнирі ретінде де өткізілді. 1991 жылы қазіргі атауына ие болды. Турнир көбіне АҚШ-та өткізіледі. Екі рет Мексика мен АҚШ, 2015 жылы Канада мен АҚШ бірігіп өткізді. 1996-2005 жылдары Азиядан, Африкадан, Оңтүстік Америкадан құрамалар турнирге қатысуға шақыртылды. Чемпиондар Ұйымдастырған елдер *АҚШ пен Мексика бірігіп. Сілтемелер [http://www.goldcup.org/ Турнирдің ресми сайты]
Ниуэ Ұлттық футбол құрамасы

Ниуэ Ұлттық футбол құрамасы — Халықаралық футбол жарыстарында Ниуэ аралының намысын қорғайтын ұлттық құрама. Басқарушы орган - Ниуэ Футбол қауымдастығы. ФИФА-ға мүше емес, бірақ 1986 жылдан Мұхиттық аралдар Футбол Конфедерациясына жартылай мүше. Әлем және Конфедерация чемпионаттарына қатыспайды. Осы күнге дейін екі ойын ғана өткізген. 1983 жылы Тынық Мұхит ойындарына қатысып, екі ойында да ойсырай ұтылды. Тынық Мұхит ойындары Бүгінге дейін бірінші әрі соңғы қатысқан халықаралық турнирі - 1983 жылғы Тынық мұхит ойындары. Бірінші раундта-ақ сүрініп, соңғы, 11-ші орында қалды. Осы туринирде ойнаған футболшылар * Бредли Пуни * Брэнди Палепо * Колин Икинепул * Деве Талаги * Фоли Икитуле * Ламоса Сионетуато * Лефуефу Нипа * Лопеси Шехина * Спидо Нетуту * Тахафа Талаги * Ти Конельо Халықаралық ойындары Тағы қараңыз *Футболдан Ниуэ чемпионаты Сілтемелер * [http://www.rsssf.com/tabless/southpac83.html 1983 жылғы Тынық Мұхит ойындары RSSSF сайтында] * [http://www.fedefutbol.net/fedenf.aspx?id=NIU Құрама статистикасы] * [http://www.rsssf.com/tablesn/niue-intres.html Құрама ойындары RSSSF сайтында]
Жаңа Каледония Ұлттық футбол құрамасы

Жаңа Каледония Ұлттық футбол құрамасы — Халықаралық футбол жарыстанда Жаңа Каледонияның атынан сынға түсетін құрама. Басқарушы орган - Жаңа Каледония футбол федерациясы. ФИФА және ОФК мүшесі. Әзірше әлем чемпионатына қатысқан емес. ӘЧ іріктеулерінде *1930—2002 — Қатыспады *2006—2018 — іріктеуден өте алмады ОФК Ұлттар кубогы *1973 — үшінші орны *1980 — үшінші орын *1996 — 2000 Іріктеуден өте алмады *2002 — 1-раунд *2004 — іріктеуден өте алмады *2008 — 2-орын *2012 — 2-орын *2016 — 3-орын Тынық мұхит ойындары *1963 — 1-орын *1966 — 2-орын *1966 — 1-орын *1971 — 1-орын *1975 — 2-орын *1979 — 4-орын *1983 — 3-орын *1987 — 1-орын *1991 — 3-орын *1995 — 1-раунд *2003 — 2-орын *2007 — 1-орын *2011 — 1-орын *2015 — 1-орын Сілтемелер * [https://www.fifa.com/associations/association=ncl/index.html Құрама жайлы ФИФА сайтында]
Америка Самоасы Ұлттық футбол құрамасы

Самоа (АҚШ) Ұлттық футбол құрамасы — халықаралық футбол жарыстарында Америкалық Самоаның атынан сынға түсетін құрама. Басқарушы орган - Америкалық Самоа Футбол Федерациясы. 1998 жылдан бастап ФИФА мүшесі. Әлем футболындағы аутсайдерлерінің бірі. 2014 жылғы әлем чемпионатының іріктеуінде алғашқы раундтан өтуге санаулы секундтар жетіспей қалды. Соңғы шешуші кездесуде Самоа құрамасынан 89-минутта гол жіберіп алды да, 4 ұпаймен үшінші орында қалды. ӘЧ іріктеулерінде *1930 — 1998 — қатыспады *2002 — 2018 — іріктеуден өте алмады ОФК Ұлттар кубогінде *2002 — 2016 — іріктеуден өте алмады Тынық мұхит ойындары *1983 — топтық турнир *1987 — топтық турнир *2007 — топтық турнир Меланезия кубогінде *1994 — 4-орын *1998 — 5-орын *2000 — 5-орын Сілтемелер * [http://www.fifa.com/associations/association=asa/index.html Құрама жайлы ФИФА сайтында]
Папуа — Жаңа Гвинея Ұлттық футбол құрамасы

Папуа — Жаңа Гвинея Ұлттық футбол құрамасы — халықаралық футбол жарыстарында Папуа — Жаңа Гвинеяның атынан сынға түсетін құрама. ФИФА және ОФК мүшесі. Басқарушы орган - Папуа — Жаңа Гвинея футбол қауымдастығы. 2016 жылғы ОФК Ұлттар кубогының күміс жүлдегері. Әзірше әлем чемпионатына қатысқан емес. ОФК Кубогы-2016. Финал 2016 жылғы ОФК Кубогында құрама финалға дейін жетті. Финалда турнирдің басты фавориті Жаңа Зеландия құрамасымен кездесіп, 120 минут бойы есеп ашылмады. Пенальтилер сериясында жаңа зеландиялықтардың бағы жанып кетті - 4:2. Тағы қараңыз *Папуа — Жаңа Гвинея әйелдер ұлттық құрамасы Сілтемелер *[http://www.fifa.com/associations/association=png/index.html Құрама жайлы ФИФА сайтында] *[http://wildstat.ru/p/7001/ch/all/team1/PNG/ydate/1963 Құрама матчтары]
Вануату Ұлттық футбол құрамасы

Халықаралық футбол турнирлерінде Вануатудың атынан сынға түсетін құрама. Басқарушы орган - Вануату Футбол Федерациясы. Тарихы 1980 жылға дейін Жаңа Гебрид аралдары деген атаумен жарысқа қатысып жүрді. 1980 жылы Вануату тәуелсіздік алды да, жеке тарихын бастады. 1988 жылы ФИФА мен ОФК-ға мүше болды. ОФК Ұлттар кубогына сегіз рет қатысып, бәрінде де топтық турнирден аса алмаған. Әзірше әлем чемпионатына қатысқан жоқ. Бапкерлері * Хуан Карлос Буссетти Әйгілі ойыншылары * Э. Рараи * П. Роронамахава Тынық мұхит ойындары *1963 — 1 раунд *1966 — 3-орын *1969 — топтық *1971 — 2-орын *1975 — топтық *1979 — 5-орын *1983 — 4-орын *1987 — 4-орын *1991 — 4-орын *1995 — 4-орын *2003 — 3-орын *2007 — 3-орын *2011 — топтық *2015 — топтық
Кук аралдары Ұлттық футбол құрамасы

Кук аралдары Ұлттық футбол құрамасы — халықаралық футбол турнирлерінде Кук аралдарының намысын қорғайтын ұлттық құрама. Кук аралдарының Футбол Қауымдастығы 1971 жылы құрылған. 1993 жылы ОФК-ге, 1994 жылы ФИФА-ға мүше болды. Елде 34 футбол клубы, 1660 футболшы, 40 төреші бар. Өз алаңындағы ойындарын Аваруа қаласындағы Ұлттық стадионда өткізеді. Сыйымдылығы 12 мың адам. Жетістіктері ОФК Ұлттар кубогы *Топтық турнир (2): 1998, 2000 Полинезия кубогы *Күміс жүлдегер 1998, 2000 Сілтемелер * [http://de.fifa.com/associations/association=cok/index.html Кук аралдары Футол Федерациясы]
Микронезия Ұлттық футбол құрамасы

Микронезия Ұлттық футбол құрамасы — Халықаралық жарыстарда Микронезия Федеративті Штаттарының намысын қорғайтын құрама. Тарихы ОФК мүшесі болғанымен, ФИФА-ның толыққанды мүшесі емес. Сол себепті де әлем чемпионатының іріктеулеріне қатыспайды. Алғашқы матчын 1999 жылы Гуамға қарсы өткізіп, 0:3 есебімен ұтылып қалды. Сол жылы Микронезия кубогын жеңіп алды. Бұл әзірге құраманың жалғыз жетістігі. Микронезиялықтар ФИФА-ға мүше болу үшін әрекет жасап жатыр, әзірше ол мақсаттарына жете қойған жоқ. Микронезиядағы 4 штаттың әрқайсысының өз құрама командалары бар: Яп, Понпеи, Чуук и Кусаие. Микронезия кубогы - 1999 Турнирге үш команда қатысты. Микронезия, Мариан аралдары және "Крестонсцы" аталған клуб. Әуелі микронезиялықтар 7:0 есебімен Мариан аралдарын ұтты. Келесі ойында "Крестоносцы" әуесқой клубын 4:1 есебімен ұтып, екеуі де финалға шықты. Финалда микронезиялықтар 14:1 есебімен ұтып кубокты иеленді. Турнирде Микронезия шабуылшысы Питер Пауль Иджесумаль 9 гол соқты. Әйгілі футболшылары *Роберт Таверлибег *Питер Пауль Иджесумаль *Джейсон Гадждусек Сілтемелер * [http://www.rsssf.com/tablesm/micro-intres.html Құрама жайлы мәліметтер]
Палау Республикасы Ұлттық футбол құрамасы

Палау Ұлттық футбол құрамасы — халықаралық жарыстарда Палау аралының намысын қорғайтын құрама. Океания Футбол Конфедерациясының жартылай ғана мүшесі. ФИФА-ға мүше болмағандықтан, әлем чемпионаты мен Мұхиттық аралдар чемпионатына қатыспайды. Тек аймақтық турнирлерде ғана бағын сынайды. ОФК Чемпиондарының кубогы-1987 Құрама бірінші рет 1987 жылғы Океания чемпиондарының кубогының бірінші турнирінде бас қосты. Ол турнирде Корор футбол командасы ретінде өнер көрсетті де, алғашқы раундта Вануату Ұлттық футбол құрамасының офншыларынан құралған "Тафея" клубынан ұтылып қалды. Нәтижесінде тоғыз команданың арасында 7-ші орынға табан тіреді. Микронезия кубогы 1998 жылы осы турнирде үшінші орын алды. 2014 жылы тағы да қатысып, алаң иелері Понпей ұлттық құрамасынан 1:3 есебімен ұтылып қалды. Қорытындысында екінші орын алды. Құраманың ең жоғары жетістігі осы күміс жүлде. Екінші Ұлттық құрамасы Палау аралдық мемлекетінің екінші құрамасы да болған, тек бір турнирде ғана ойнаған. 1998 жылы Палау астанасы Корор қаласында өткен Микронезия кубогына қатысып, 4-ші орын алған. Сол турнирде Палаудың негізгі құрамасы да қатысып, олар үшінші орын алған. Сілтемелер * [http://www.rsssf.com/tablesm/micronesia98.html Микронезия кубогы 1998]
Самоа Ұлттық футбол құрамасы

Самоа Ұлттық футбол құрамасы — халықаралық футбол жарыстарында Самоаның намысын қорғайтын құрама. 1997 жылға дейін Батыс Самоа деп аталып келді. ФИФА және ОФК мүшесі. Әзірше әлем чемпионатына қатысқан емес. ОФК Ұлттар кубогіне алғаш рет 2012 жылы қатысып, топтық турнирден аса алмады. Әлем чемпионаттарында *1930—1990 — қатыспады *1994 — жарыстан шеттетілді *1998—2018 — іріктеуден өте алмады ОФК Ұлттар кубогы *1973—1980 — қатыспады *1996—2008 — іріктеуден өте алмады *2012 — топтық турнир *2016 — топтық турнир Оңтүстік Тынық мұхит ойындары *1963—1975 — қатыспады *1979 — 1-раунд *1983 — 1/4 финал *1987—2003 — қатыспады *2007 — топтық турнир Сілтемелер *[https://www.fifa.com/associations/associationsam/ranking/genderm/index.html ФИФА сайтында] *[http://www.eloratings.net/Samoa.htm Құрама матчтары]
Соломон аралдары Ұлттық футбол құрамасы

Соломон аралдары Ұлттық футбол құрамасы — халықаралық футбол жарыстарында Соломон аралдарының намысын қорғайын құрама. ОФК және ФИФА мүшесі. Әзірше әлем чемпионаттарына қатысқан емес. ОФК Ұлттар кубогінде 2004 жылы күміс жүлдені иеленген. Тарихы Құрама 1960 жылдардан бері ресми жолдастық кездесулер өткізіп келеді. Алғаш қатысқан ірі турнирі - 1980 жылғы ОФК кубогы. Ол жолы топтық турнирден аса алмады. Ал 1996 жылы тұңғыш рет жартылай финалға жетті. Арада төрт жыл өткен соң турнирдегі алғашқы жүлдесін иеленді - қола медалға қол жеткізді. 2004 жылы финалға жетіп, алаң иелері Аустралиядан ойсырай ұтылды - 0:6. 2012, 2016 жылдары төртінші орынды қанағат тұтты. ОФК Ұлттар кубогі *1973 — қатыспады *1980 — 1 раунд *1996 — жартылай финал *1998 — іріктеуден өте алмады *2000 — 3-орын *2002 — 1 раунд *2004 — 2-орын *2008 — іріктеуден өте алмады *2012 — 4-орын *2016 — 4-орын ОФК Ұлттар кубогы-2004 Финал Сілтемелер * [http://www.eloratings.net/Solomon_Isls.htm Құрама матчтары]
Таити Ұлттық футбол құрамасы

Таити Ұлттық футбол құрамасы — халықаралық футбол жарыстарында Таитидің намысын қорғайтын құрама. 1990 жылдан бері ФИФА және ОФК мүшесі. Тарихы 90-жылдарға дейін Француз Полинезиясы деген атаумен жарыстарға қатысып жүрді. ОФК ұлттар кубогінде бірнеше рет финалға шығып, күміс жүлдені иеленді. Тек 2012 жылы ғана бірінші рет чемпион атанды. Сол себепті 2013 жылғы Кофедерациялар кубогына жолдама алды. Конфедерациялар кубогында үш кездесуде де ірі есеппен ұтылып, бір ғана гол соға алды. Ол тарихи голды Джонатан Тео бірінші турда Нигерияның қақпасына енгізді. Әзірше әлем чемпионатына қатыспаған. Оңтүстік Тынық мұхит ойындарында бірнеше рет чемпион атанған. ОФК Ұлттар кубогі *1973 — ФИНАЛИСТ *1980 — ФИНАЛИСТ *1996 — ФИНАЛИСТ *1998 — 4-орын *2000 — 1 раунд *2002 — 3-орын *2004 — 4-орын *2008 — 1 раунд *2012 — ЧЕМПИОН *2016 — 1 раунд Тынық мұхит ойындары *1963 — 3-орын *1966 — ЧЕМПИОН *1969 — ФИНАЛИСТ *1971 — 3-орын *1975 — ЧЕМПИОН *1979 — ЧЕМПИОН *1983 — ЧЕМПИОН *1987 — ФИНАЛИСТ *1991 — 1 раунд *1995 — ЧЕМПИОН *2003 — 4-орын *2007 — 1 раунд Сілтемелер * [http://www.rsssf.com/tablest/tahiti-intres.html Құраманың барлық матчтары]
Тонга Ұлттық футбол құрамасы

Тонга Ұлттық футбол құрамасы — халықаралық футбол жарыстарында Тонганың атынан сынға түсетін ұлттық құрама. ОФК және ФИФА мүшесі. Әзірше әлем чемпионатына қатыспаған. ОФК Ұлттар кубогына бір рет, 2012 жылы қатысып, төртінші орынды иеленді. Тарихы Алғашқы матчын 1979 жылы Таити құрамасына қарсы өткізді (0:8). 1998 жылдан бері әлем чемпионатының іріктеуіне қатысып келеді. Әлем чемпионаттары *1930-1994 — қатыспады *1998-2018 — іріктеуден өте алмады ОФК Ұлттар кубогі *1973 — қатыспады *1980 — қатыспады *1996-2008 — іріктеуден өте алмады *2012 — 4 орын *2015-2020 — Іріктеуден өте алмады Сілтемелер * [http://www.eloratings.net/Tonga.htm Ұлттық құрама матчтары]
Тувалу Ұлттық футбол құрамасы

Тувалу Ұлттық футбол құрамасы — халықаралық футбол жарыстарында Тувалудың намысын қорғайды. Океания Футбол Конфедерациясына жартылай ғана мүше. Әлі ФИФА-ға мүше болмаған. Сондықтан ОФК Ұлттар кубогы мен Әлем чемпионатының іріктеулеріне қатыса алмайды. Басқарушы орган - Тувалу Футбол Қауымдастығы. Тарихы Осы күнге дейін тек төрт аймақтық турнирге ғана қатысқан. 1979, 2003, 2007, 2011 жылдары Тынық Мұхит Ойындарында бақ сынады. 1979 жылы 12 команданың арасында 8-ші орын алды. Құрама осыдан соң 24 жыл өткен соң ғана бас қосты. 2003 жылы Тынық Мұхит ойындарына қатысты. Бұл жолы 10 құраманың арасында 8-ші орынға табан тіреді. 2007 жылғы көрсеткіші де осы шамалас, 10 команданың арасында 9-шы орын алды. Бапкерлері * Тим Джеркс (2003) * Тоакаи Пуапуа (2006—2010) * Фоппе де Хаан (2011) * Стеван де Гейтер (2012—2013) * Боб Роосен (2013—) Басқа да фактілер Тарихында бір рет қана жолдастық кездеу өткізген. 2003 жылғы Тынық Мұхит ойындары қарсаңында, 1 мамыр күні даярлық ретінде Фиджи құрамасымен ойнаған — 0:9. Сілтемелер * [http://www.rsssf.com/tablest/tuvalu-intres.html Тувалу құрамасының ойындары]
Фиджи Ұлттық футбол құрамасы

Фиджи Ұлттық футбол құрамасы — халықаралық футбол жарыстарында Фиджидің атынан сынға түсетін құрама. ФИФА және ОФК мүшесі. Басқарушы орган - Фиджи Футбол Федерациясы. Әзірше Футболдан әлем чемпионатына қатыспаған. ОФК Ұлттар кубогында төрт рет үздік төрттікке ілінді. Аймақтық саналатын Тынық Мұхит Ойындарына тұрақты түрде қатысып тұрады. Ол турнирде екі рет (1991, 2003) топ жарған. ОФК Ұлттар кубогы *1973 — 5-орын *1980 — 4-орын *1996 — іріктеу *2000 — жарысқа қатыстырылмады *2002 — топтық *2004 — 4-орын *2008 — 3-орын *2012 — топтық *2016 — топтық Әлем чемпионаты *1930-1978 — қатыспады *1982 — іріктеуден өте алмады *1986 — іріктеуден өте алмады *1990-2018 — іріктеуден өте алмады Тынық мұхит ойындары *1963 — 2 орын *1966 — қатысқан жоқ *1969 — 4 орын *1971 — 1 раунд *1975 — 4 орын *1979 — 2 орын *1983 — 2 орын *1987 — қатысқан жоқ *1991 — 1 орын *1995 — 3 орын *2003 — 1 орын *2007 — 2 орын *2011 — 4 орын *2015 — 4 орын Сілтемелер * [https://www.fifa.com/associations/association=fij/index.html Құрама жайлы ФИФА сайтында]
Шарбақты ауылдық округі (Шарбақты ауданы)

Шарбақты ауылдық округі – Павлодар облысы Шарбақты ауданындағы әкімшілік бірлік. Әкімшілік құрамы Құрамына Богодаровка, Малиновка, Назаровка, Татьяновка, Сынтас, Шарбақты ауылдары кіреді. Орталығы – Шарбақты ауылы. 2013 жылы Қарабидай ауылдық округі (Сахновка (орталығы), Марьяновка) Татьянов ауылдық округімен (Татьяновка (орталығы), Малиновка) біріктіріліп, Малиновка ауылы округ орталығы болып белгіленді, сонымен бірге Ильичёвка ауылдық округі (Богодаровка (орталығы), Аникино) Сынтас ауылдық округімен (Сынтас ауылы) біріктірілді. 2017 жылы Шарбақты ауылы Шарбақты ауылдық округі болып қайта құрылды. Сынтас ауылдық округі таратылып, Сынтас, Богодаровка ауылдары Шарбақты ауылдық округіне қосылып, Аникино ауылы таратылды. Сонымен бірге Татьянов ауылдық округі таратылып, құрамында болған Татьяновка (орталығы), Малиновка ауылдары Шарбақты ауылдық округіне қосылды. 2019 жылы округ құрамына таратылған Алексеев ауылдық округінің Назаровка ауылы қосылды. Дереккөздер
ОФК Ұлттар кубогы

ОФК Ұлттар кубогы — Океания Футбол Конфедерациясының қарамағындағы ең басты турнир. Мұхиттық аралдарға қарасты құрамалар сынға түседі. ОФК чемпионын анықтайды. Жеңімпаз команда Конфедерациялар кубогына жолдама алады. Тарихы Алғашқы турнир 1973 жылы Жаңа Зеландияда өткізілді. Екінші турнир 1980 жылы Жаңа Каледонияда өтті. Үшінші турнирді арада 16 жыл өткен соң, 1996 жылы бірнеше мемлекетте ойналды. Содан бері тұрақты түрде ойналып келеді. 2004 жылға дейін екі жыл сайын өткен болса, содан бері төрт жыл сайын ОФК-ның үздік құрамалары бас қосады. 2006 жылға дейін турнирдің басты фаворитерінің бірі Аустралия болды. 2006 жылы Аустралия Азия Конфедерациясына ауысты да, негізгі фаворит Жаңа Зеландия ғана боп қалды. Бұл екі құрамадан бөлек, 2012 жылы Таити құрамасы турнирде чемпион атанды. Кей кездері әлем чемпионаттарының іріктеу турнирі мен ОФК Ұлттар кубогы біріктіріліп өткізіледі. Бірнеше рет турнир жеңімпазы әлем чемпионатына жолдама беретін құрлықаралық плей-оффқа қатысты. Жеңімпаздар Басқа да фактілер *Турнирді екі рет ұйымдастырған тек Аустралия ғана. 1998, 2004 жылдары Аустралияда өткізілді. Қатысушылар көрсеткіштері Финалдар *1973. Жаңа Зеландия — Таити — 2:0 *1980. Аустралия — Таити — 4:2 *1996. Аустралия — Таити — 6:0, 5:0 *1998. Жаңа Зеландия — Аустралия — 2:0 *2000. Аустралия — Жаңа Зеландия — 0:2 *2002. Жаңа Зеландия — Аустралия — 1:0 *2004. Аустралия — Соломон аралдары — 5:1, 6:0 *2008. Жаңа Зеландия — Жаңа Каледония — 3:0 (топта) *2012. Таити — Жаңа Каледония — 1:0 *2016. Жаңа Каледония — Папуа Жаңа Гвинея — 0:0 (пен - 4:2) Сілтемелер *[http://www.oceaniafootball.com/ Турнирдің веб-сайты]
Джибути Ұлттық футбол құрамасы

Джибути Ұлттық футбол құрамасы — халықаралық футбол жарыстарында Джибутидің атынан сынға түсетін құрама. ФИФА және КАФ мүшесі. Әзірше әлем чемпионатына да, Африка чемпионатына да қатыспаған. Тарихы 1977 жылға дейін Француз Сомалиі деген атаумен матчтарға қатысып жүрді. 1994 жылдан бері Орталық және Шығыс Африка құрамалары қатысатын КЕСАФА турнирінде тұрақты ойнап келеді. ӘЧ іріктеулерінде *1930 — 1998 — қатыспады *2002 — іріктеу *2006 — қатыспады *2010-2018 — іріктеу Африка Ұлттар Кубогы *1957 — 1998 — қатыспады *2000 — іріктеу *2002 — іріктеу *2004 — шеттетілді *2006 — қатыспады *2008 — шеттетілді *2010 — іріктеу *2012 — қатысуға ұсыныс бермеді *2013 — қатысуға ұсыныс бермеді *2015-2019 — іріктеу Сілтемелер * [https://www.fifa.com/associations/association=dji/index.html Құрама жайлы ФИФА сайтында]
Замбия Ұлттық футбол құрамасы

Замбия Ұлттық футбол құрамасы — халықаралық футбол турнирлерінде Замбияның намысын қорғайтын құрама. КАФ және ФИФА мүшесі. 2012 жылғы Африка чемпионы. Басқарушы орган - Замбия Футбол Қауымдастығы. Тарихы Солтүстік Родезия Футбол Федерациясы 1929 жылы құрылған. 1964 жылы тәуелсіздік алған соң Замбия Футбол Қауымдастығы құрылды. Осылайша құрама енді Замбия деген атаумен сынға түсе бастады. Әзірше әлем чемпионатына қатысудың мүмкіндігі болмай келе жатыр. Құраманың ең жоғарғы табысы - 2012 жылғы Африка Ұлттар Кубогындағы алтын жүлде. Құрама тарихындағы ең қаралы дата - 1993 жылғы 27 сәуір. Buffalo DHC-5D (AF-319) әскери ұшағымен құрама мүшелері Сенегал құрамасымен кездесуге ұшып бара жатып, Габон жағалауына жақын жерде апатқа ұшырайды. Ұшақтағы 30 адам түгелдей көз жұмған. Оның 18-і Замбия құрамасының ойыншылары еді. Апаттан соң қүрама әлсіреудің орнына күшейе түсті. 1994 жылы Африка кубогында күміс жүлде, 1996 жылы қола жүлде еншілейді. Бірақ осыдан соң 14 жыл бойы топтық турнирден өте алмаған. 2010 жылы ширек финалда Нигерияға жол берді. Есесіне екі жылдан соң Қара Құрлық бұлардың мықтылығын мойындады. Жетістіктері Африка Ұлттар кубогы *Чемпион: 2012 *2-орын: 1974, 1994 КОСАФА кубогы *Чемпион: 1997, 1998, 2006, 2013 *2-орын: 2004, 2005, 2007, 2009 КЕСАФА кубогы *Чемпион: 1984, 1991 *2-орын: 1976, 1977, 1978, 1988, 2006 Атақты футболшылары *Калуша Бвалиа *Джейкоб Муленга *Кристофер Катонго *Лубамбо Мусонда *Эммануэль Маюка *Кеннеди Мвеене *Элиджа Тана *Чисамба Лунгу Құрамы қазан, 2015 Сілтемелер * [http://www.fifa.com/associations/association=zam/index.html Құрама жайлы ФИФА сайтында]
Марке

Марке - Италияның Адриа теңізіндегі әкімшілік облыс. Тұрғыны - 1 545 155 адам (2013ж). Аумақ халық саны бойынша 13 орынға ие. Астанасы — Анкона қаласы. Әкімшілік бөлініс Марке обласы 5 провинцияға бөлінеді: Сілтемелер * [http://www.regione.marche.it/ Official Site of the Marche Region]
Қарақала ауылдық округі

Қарақала ауылдық округі – Павлодар облысы Аққулы ауданындағы әкімшілік бірлік. Әкімшілік құрамы Құрамына Қарақала, Шабар, Шәмші ауылдары кіреді. Орталығы – Қарақала ауылы. Тарихы 2020 жылға дейін Қызыләскер ауылдық округі деп аталды. 2017 жылы Құмсуат ауылы таратылған. Дереккөздер
Қызыләскер ауылдық округі (Солтүстік Қазақстан облысы)

Қызыләскер ауылдық округі – Солтүстік Қазақстан облысы Мамлют ауданындағы әкімшілік бірлік. Әкімшілік құрамы Құрамына Қызыләскер, Раздольное, Степное ауылдары кіреді. Орталығы – Қызыләскер ауылы. Округ құрамында болған Новое ауылы 2010 жылы таратылған. Халқы 2009 жылғы санақ қорытындысы бойынша округтегі халық саны 867 адамды құрайды. Дереккөздер
Раздольное

Елді мекендер: * Раздольное – Ақмола облысы Есіл ауданындағы ауыл. * Раздольное – Ақмола облысы Сандықтау ауданындағы ауыл. * Раздольное – Ақмола облысы Целиноград ауданындағы ауыл. * Раздольное – Батыс Қазақстан облысы Бәйтерек ауданындағы ауыл. * Раздольное – Қостанай облысы Науырзым ауданындағы ауыл. * Раздольное – Солтүстік Қазақстан облысы Мамлют ауданындағы ауыл. * Раздольное – Шығыс Қазақстан облысы Самар ауданындағы ауыл.
Занзибар Ұлттық футбол құрамасы

Занзибар Ұлттық футбол құрамасы — Халықаралық футбол жарыстарында Занзибардың намысын қорғайтын құрама. Ол тек Африка Футбол Конфедерациясына ғана жартылай мүше, ФИФА-ға мүше емес. 1964 жылы Занзибар мен Танганьика біріккенге дейін КАФ-тың толыққанды мүшесі болған. Құрама Африка Ұлттары кубогы мен әлем чемпионатына қатыспайды. Бірақ аймақтық жарыстарға Танзания құрамасынан бөлек өз алдына қатыса береді. Тарихы Футбол қауымдастығы сонау 1926 жылдан бері бар. Алғашқы ойынын 1949 жылы Кения құрамасымен өткізіп, 2:3 есебімен ұтылып қалды. 1964 жылы Танганьикамен біріккенге дейін бір рет Африка Ұлттары кубогының іріктеу жарыстарында ойнады. 1962 жылғы турнирдің іріктеуінде өнер көрсетіп, финалдық сынға жолдама ала алмады. 1995 жылы Орталық және Шығыс Африка құрамалары қатысатын КЕСАФА турнирінде чемпион атанды. Сондай-ақ 7 рет бұл турнирде жартылай финалға жеткен. 2005 жылы ФИФА бұларды қабылдамай тастаған соң елдегі футбол қауымдастығы таратылды. Бірақ көпшіліктің талап етуімен құрлық федерациясына ассоциативті мүше ретінде қайта құрылды. Жетістіктері *КЕСАФА чемпионы: 1995 Қарсыластары Африка Ұлттар кубогы *1962 - іріктеу Сілтемелер * [http://www.rsssf.com/tablesz/zanz-intres.html РСССФ сайтындағы құраманың стаистикасы]
Кларенс Зеедорф

Кларенс Зеедорф (, толық аты ; 1 сәуір 1976 жыл, Парамарибо, Суринам) — нидерланд футболшысы және жаттықтырушысы. Депортиво Ла-Корунья клубының бас бапкері. Карьерасында "Аякс", "Реал", "Милан" секілді клубтарда ойнап УЕФА Чемпиондар Лигасын үш түрлі клуб сапында ұтып алған жалғыз футболшы. Өмірбаяны Карьерасының көп бөлігін "Милан" клубында өткізген. "Милан" сапында он жылдай алаңға шығып, 2012 жылы Бразилияға кетті. "Ботафого" сапында екі жылдай ойнап, 38 жасында футболшылық ғұмырын аяқтады. Бірден бапкерлік ғұмырын бастады да, ең әуелі "Миланды" жаттықтырды. 2018 жылдың басынан бері Испанияның "Депортиво" клубын баптайды. Жетістіктері Клубтық Аякс *Чемпиондар Лигасы 1994/95 *Нидерланд чемпионы 1993/94, 1994/95 *Нидерланд кубогы 1992/93 *Нидерланд суперкубогы 1993, 1994 Реал Мадрид *Чемпиондар Лигасы: 1997/98 *Испания чемпионы 1996/97 *Испания суперкубогы 1997 *Құрлықаралық кубок 1998 Милан *Чемпиондар Лигасы: 2002/03, 2006/07 *УЕФА Суперкубогы: 2003, 2007 *Италия чемпионы: 2003/04, 2010/11 *Италия кубогы: 2002/03 *Италия суперкубогы: 2004, 2011 *Әлемнің клубтық чемпионаты: 2007 Құрамада *Әлем чемпионатында 4-орын: 1998 *Еуропаның қола жүлдегері: 2000, 2004 Жекелей *Еуропаның үздік жартылай қорғаушысы 2006/07 *ФИФА 100 тізіміне енген: 2002 *Нидерландыдағы жыл таланты: 1993, 1994 *Оранских-Нассау орденінің рыцарі (2011) Сілтемелер *[https://www.sports.ru/tags/1046491 Спортс.ру сайтындағы профилі] *[http://www.worldfootball.net/player_summary/clarence-seedorf/ Уорлдфутбол.нет сайтындағы профилі]
Аққұдық (Павлодар облысы)

Аққұдық (2007 жылға дейін – Духовницкое) — Павлодар облысы Павлодар ауданы, Луганск ауылдық округі құрамындағы ауыл. Географиялық орны Павлодар қаласынан солтүстікке қарай 35 км-дей жерде. Халқы Дереккөздер
Зимбабве Ұлттық футбол құрамасы

Зимбабве Ұлттық футбол құрамасы — Халықаралық футбол жарыстарында Зимбабвенің намысын қорғайтын құрама. ФИФА және КАФ мүшесі. Басқарушы орган - Зимбабве Футбол Қауымдастығы. Тарихы 1980 жылғы дейін Родезия деген атаумен сынға түсіп жүрді. Әлемдегі ең аутсайдер құрамалардың бірі. Әзірше әлем чемпионатына жолдама алған емес, ал Африка Ұлттарының кубогіне үш рет қатысқан. Бірақ "әлемнің ресми емес чемпионы" деген лақап аттары да бар. 2005 жылы 27 наурызда "Әлемнің ресми емес чемпионатында" Ангола құрамасын 2:0 есебімен ұтқан соң осындау атау алған. Бірақ 2005 жылы 8 қазанда Нигериядан 1:5 есебімен ұтылды да, ол атақтарынан қайта айрылды. Атақты ойыншылары * Питер Ндлову * Адам Ндлову * Джозеф Нгвенья * Виталис Такавира * Бенджани Мварувари * Брюс Гроббелар * Норман Мапеза * Жошуа Махака * Нкобизифа Нкубе * Фредди Мквеша * Мосес Чунга * Джордж Шая * Эдди Мукаханана * Эсром Ньяндоро * М. Сеоул * Мусавенкоси Мгуни * Диксон Чото * Вашингтон Аруби * Эдвард Садомба * Хама Биллиат Африка кубогынде *1957-1980 — қатыспады *1982-2002 — іріктеуден өте алмады *2004 — топтық турнир *2006 — топтық турнир *2008-2015 — іріктеуден өте алмады *2017 — топтық турнир Жетістіктері КОСАФА кубогы : *Чемпион (2000, 2003, 2005, 2009, 2017) КЕСАФА кубогы : *Чемпион (1985) *Күміс жүлдегер (1983, 1987) Сілтемелер * [http://www.fifa.com/associations/association=zim/index.html ФИФА сайтында]
Қаратоғай

* Қаратоғай – Ақтөбе облысы Мәртөк ауданындағы ауыл. * Қаратоғай – Ақтөбе облысы Шалқар ауданындағы ауыл. * Қаратоғай – Павлодар облысы Павлодар ауданындағы ауыл. * Қаратоғай – Шығыс Қазақстан облысы Күршім ауданындағы ауыл.
Флюороантимон қышқылы

Флюороантимон қышқылы - химиялық формуласы бар бейорганикалық қосылыс 2FSbF 6 (сондай-ақ H жазылған 2F [SbF 6], 2HF · SbF5 немесе қарапайым HF-SbF5). Оның pKa -31.3 бар. Бұл 2: 1 стехиометриялық қатынасында сутегі фторидін (HF) сурьменді пентафторидпен (SbF5) емдеу арқылы алынған ионды сұйықтық. Бұл ең күшті суператид. Бұл айрықша коррозиялы және улы. Тіпті көмірсутектерді протонданса да, пентакоординатикалық карбокаттарға ие болу үшін көрсетілген. Осындай қышқылдарды артық сурьма пентафториді пайдалана отырып жасауға болады. Флюорантимон қышқылын алу реакциясы SbF5 + 2 HF → SbF- 6 + H2F + Қышқылды жиі «жалаңаш протондар» деп айтуға болады, бірақ «еркін» протондар, фтораний катиондарын (су ерітіндісіндегі гидронды катионды сияқты) жасау үшін әрдайым сутегі фторидті молекулаларға байланысады. Флюороним қышқылының экстремалды қышқылдықты есепке алатын фторлы-иондық. Флюороантимон қышқылы 100% күкірт қышқылынан 1016 (10 квадриллион) есе артық. [7] Протондар ерітінді арқылы оңай қоныс аударып, Grotthuss тетігі арқылы H2F + -дан HF-ге дейін қозғалады: H2F + + HF ⇌ HF + H2F + Флюороантимон қышқылы жоғары температураларда термиялық түрде ыдырайды, сутегі фторидті газ шығарады.